เคล็ดลับของแม่อี๊ด-ดวงใจหทัยกาญจน์หญิงแกร่งพลังบวก

“อี๊ด-ดวงใจ หทัยกาญจน์” ดารานักแสดงรุ่นเก๋าที่คร่ำหวอดอยู่ในวงการบันเทิงไทยมาตั้งแต่ พ.ศ. 2514 หรือ 50 กว่าปีแล้ว แสดงหนัง และละครมามากกว่าร้อยเรื่อง แม้อายุจะขึ้นเลข 7 แล้ว แต่กลับยังสวยไม่สร่าง วันนี้เราจะมาตีแผ่เคล็ดลับต่าง ๆ ของแม่อี๊ด ไม่ว่าจะเป็นเรื่องในครอบครัวและการทำงาน

แม่อี๊ดปัจจุบันอายุ 70 ปี สมรสกับคุณวีรพงศ์ กรานเลิศ มีลูกชายด้วยกัน 2 คนและลูกสาวที่อุ้มบุญ 1 คน เผยว่าแม้ตัวเองจะอายุเยอะแล้ว แต่ยังมีความสุขอยู่ในทุก ๆ วัน ไม่เคยเหงา ไม่เคยคิดว่าจะต้องให้ลูกมาดูแล เรามีชีวิตของเรา ลูกเขาก็มีชีวิตของเขา ตัวเองเป็นคนที่เลี้ยงลูกตามธรรมชาติ เรื่องเพศไม่สำคัญ เราเป็นแม่ เลี้ยงลูกได้แค่ร่างกาย แต่เรื่องจิตใจตัวเขาเองต่างหากที่จะต้องตัดสินใจ เขาจะรักใครชอบใครก็เรื่องของเขา หากเราไปบีบบังคับเขา อาจทำให้ชีวิตคู่ไม่ยั่งยืน ให้เขาหาคนที่ถูกใจเอง ช่วยกันทำมาหากิน เป็นคนดี ไม่ยุ่งเกี่ยวกับยาเสพติด